### 15.    Beslutning om høringssvar til Råstofplan 2016-2027

**Åbent**

Sagsnr.: 326-2015-2372        J.nr.: 01.00.00            Dokumentnr.:
326-2016-174352

**Sagstype**

Beslutning.

**Resume og sagens baggrund**

[adresse] er i gang med at revidere Råstofplan
2016-2027. I den sammenhæng har regionen udpeget 3 nye små områder, som bliver
en del af Kalundborg Regionale Graveområde. Desuden fastholdes de eksisterende
råstofinteresseområder.

**Indstillinger**

Chefen for Plan, Byg- og Miljø indstiller, at vedlagte
høringssvar fremsendes til [adresse].

**Behandling**

Teknik- og Miljøudvalget.

**Sagsfremstilling**

De 3 nye udpegede områder er:

1. Udvidelse mod nordøst af Bregninge Delområde

Plan, Byg og Miljø vurderer, at udpegningen er
hensigtsmæssig. Det anbefales tilstræbt, at råstofferne i dette område indvindes,
inden rundkørslen ved [adresse] lukker som følge af etablering af
Kalundborg-motorvejen. Råstofindvinding i dette område vil nemlig give en
trafikal udfordring, når råstofferne skal køres væk fra området, da det bør
undgås at den tunge trafik i nord-vest gående retning kører forbi friskolen og
til Bregninge. Derfor bør Kalundborg Kommunes opfordring også være, at Region
[adresse] overvejer at tage råstofinteresseområdet på nord-øst siden af
Bregningevej ud af Råstofplanen. Dette begrundes med de uheldige trafikale
forhold der formodentlig vil være når området udpeges til graveområde, samt de
landskabelige forhold der gør sig gældende, idet interesseområdet ligger i den
del hvor området stiger op imod [adresse]. Det vurderes, at gravning i dette
område vil have uheldige landskabelige påvirkninger.

2. Udvidelse af Kaldred Delområde nord for Bregninge

Plan, Byg og Miljø vurderer, at udpegningen er
hensigtsmæssig, idet den giver mulighed for at udnytte råstofferne og samtidig
arbejde videre med en mulig udkørsel for de råstoftransporter der kører til- og
fra grusgravene i graveområderne ved Kaldred.

3. Udvidelse af [adresse] mod vest

Plan, Byg og Miljø vurderer. at det er fornuftigt at få indvundet
denne ressource, når der alligevel skal graves i området. Der bør lægges stor
vægt på, at efterbehandlingen indrettes således, at der er en god interaktion
med Natura 2000 området som ligger lige vest for. Der bør i en grave- og
efterbehandlingsplan tages højde for, at der graves meget tæt på [adresse]
området.

Retningslinjer for efterbehandling

Regionens retningslinjer for efterbehandling er i særdeles
god tråd med kommunens retningslinjer for efterbehandling af graveområdet.

Udtagning af råstofinteresseområder

Råstofinteresseområderne er udpeget på baggrund af
geologiske kort for at sikre, at der ikke gennem anden planlægning eller ændret
anvendelse sker udlæg til andre formål, der på sigt vil kunne forhindre en
råstofudnyttelse. Der er ikke taget højde for f.eks. de landskabelige interesser.

[adresse] har siden 2007 taget mange af
råstofinteresseområderne ud af råstofplanen, men der ligger fortsat
råstofinteresseområder i større uforstyrrede landskaber. Derfor anbefales det,
at der generelt ikke lægges råstofinteresseområder i større uforstyrrede
landskaber.

Kommunen har i tidligere høringssvar til råstofplanen
foreslået konkret at tage råstofinteresseområderne ved bakkerne syd for
Svebølle og områderne ved [adresse] ud af råstofplanen, hvilket fastholdes i dette
høringssvar.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Høringssvar til råstofplan 2016-2027 | 326-2016-174425 |